
ГОДИШЕН ДОКЛАД



За дейността на звеното за вътрешен одит в Община Елена
за периода от 01.01.2010 год. - 31.12.2010 година

Този доклад е петия годишен доклад на звеното ва вътрешен одит в Община Елена. Той е съставен на основание чл.40, ал.4 от Закона за вътрешния одит в публичния сектор и съдържа обобщена информация за дейността по вътрешен одит.
Дейността по вътрешен одит през 2010 год. се осъществи в съответствие с изискванията на ЗВОПС, обн.ДВ бр.27/2006 год., Стандартите за вътрешен одит в публичния сектор, приети с ПМС 165/30.06.2006 год,, обн.ДВ бр.56/2006 год,, Етичния кодекс за вътрешните одитори, Наръчника за вътрешен одит и Статута на звеното за вътрешен одит в Община Елена.



Част І. ВЪВЕДЕНИЕ
Звеното за вътрешен одит в Община Елена е създадено с Решение № 43 на ОбС гр.Елена от 30.06.2006 год., в сила от 01.05.2006 година.
Минималната численост на ЗВО, съгласно чл.14 ал.2 е не по-малко от двама вътрешни одитори, включително ръководителя на вътрешния одит. Към 31.12.2010 год. числеността на ЗВО е от две щатни бройки.
Стратегическият план за дейността по вътрешен одит за периода 2008-2010 год. е утвърден от кмета на Общината на 28.12.2007 година.. Месец декември 2009 год. кмета на Община Елена одобри годишния план за 2010 год. за извършване на 5 бр. одитни ангажименти за даване на увереност.
Статутът на звеното е подписан на 01.09.2006 година. В състава на звеното за вътрешен одит са включени двама вътрешни одитори на длъжност старши вътрешен одитор и главен вътрешен одитор, като със съгласието на МФ същият е и ръководител на звеното за вътрешен одит - писмо №08-00-2240 от 11.07.2006 година.
Със заповед №ОА.219/03.06.2009 г. е назначен и стажант-одитор от 03.06.2009 г.
От 01.08.2010 г.вътрешният одитор в община Елена се пенсионира. 
Част ІІ. ИЗПЪЛНЕНИЕ НА ГОДИШНИЯ ПЛАН ЗА ДЕЙНОСТТА ПО ВЪТРЕШЕН ОДИТ
1. Цели и обхват
	В стратегическия план на звеното за вътрешен одит са заложени следните цели:
	1. Подобряване дейността на Община Елена чрез:
· идентифициране и оценяване на рисковете;
· предоставяне на независима и обективна оценка за адекватността, ефективността на системите за финансово управление и контрол;
· даване на препоръки

	2. Осигуряване на необходимите професионални знания и умения на персонала чрез повишаване на квалификацията и поддържане на оптимален брой одитори за изпълнение на конкретните одитни ангажименти.
	В годишния план на звеното за вътрешен одит са заложени следните цели:
· да се даде на ръководството на общината обективна и независима оценка относно актуалното състояние и функциониране на системите за финансово управление и контрол в Общината;
· да се даде на ръководството обективна и независима оценка на нивото на съответствие на дейността на Общината и второстепенните разпоредители с нормативните актове, вътрешните актове и сключените договори;




· да се даде на ръководството на Общината обективна и независима оценка, относно надеждността, всеобхватността на финансовата и оперативна информация; създадената информация по опазване на активите и информацията в Общината, както и ефективността, ефикасността и икономичността на операциите и изпълнение на договорите и поетите ангажименти.
Считаме, че целите и задачите и обхвата на дейността за периода от 01.01. 10 год. до 31.12.2010 год. са изпълнени в конкретните одитни ангажименти.

	2. Одитни ангажименти
Съгласно годишния план за 2010 год. през отчетния период са извършени /пет/ броя одитни ангажименти за даване на увереност.

	2.1. Приключили одитни ангажименти
За отчетния период от звеното вътрешен одит са съставени и връчени одитни доклади, както следва:
· Оценка на изпълнението на дадените препоръки при извършените вътрешни одити в община Елена за 2009 г.
Цели на ангажимента:
· Да се установи степента на изпълнение на дадените препоръки
Обхват на ангажимента:
· Оценка на изпълнението на дадените препоръки.
Резултатите от одита са отразени в одитен доклад - ОА -2010/1У с РД.02.18-66/01.02 2010 г. 
· Оценка на планираните и разходените бюджетни средства в дейност 311 в община Елена
Цели на ангажимента:
·  Да се получи достатъчна увереност, че средствата от общинския бюджет и тяхното осчетоводяване осигуряват съответствие с нормативните актове и вътрешните правила, регламентиращи дейността, както и ефективното и икономично разходване на предоставените бюджетни средства.
Обхват на ангажимента:
 	 Разходването и планирането на предоставените средства от общинския бюджет и спазване на нормативната уредба.
Резултатите от одита са отразени в одитен доклад - ОА-2010/2У с РД.02.18-256/27.04.2010 година.
· Оценка на процеса на дейността на общинско търговско дружество „|Балкан” ЕООД гр.Елена в община Елена за периода 2007- 2009 г.
· Цели на ангажимента:
· Да се получи достатъчна увереност, че има съответствие с регистрирания основен капитал по регистрация във ВТОС и фактическия по баланса на дружеството.
· Да се установи реда и начина за продаване на дълготрайни материални активи; анализ на себестойността на готовата продукция. 
Обхват на ангажимента:
Финансово-стопанската дейност на дружеството за периода 2006- 2009 г.
Резултатите от одита са отразени в доклад ОА-2010/3У с РД 02.18-289/14.05.2010 г.

· Оценка на планираните средства по делегирания бюджет в СОУ „Ив.Момчилов” гр.Елена

Цели на ангажимента:
·  Да се получи достатъчна увереност, че контролните процедури, които се прилагат при извършване на разходите в СОУ „ Ив.Момчилов”, гр.Елена, и тяхното осчетоводяване осигуряват съответствие с нормативните актове и вътрешните правила, регламентиращи дейността.
· Да се установи законосъобразността при планирането, утвърждаването, разходването и отчитането на бюджетни средства предоставени по бюджета на СОУ „Ив.Момчилов” гр.Елена.
Обхват на ангажимента:
Разходването и отчитането на бюджетни средства по бюджета на СОУ „Ив.Момчилов” гр. Елена при спазване на разпоредбите на приложимата нормативна уредба през одитирания период.
Резултатите от одита са отразени в одитен доклад ОА-2010/4У с РД.02.18-354/ 
30.06.2010 година.

· Оценка и докладване състоянието на елементите на финансово управление и контрол в община Елена.
Цели на ангажимента:
▪Да се получи достатъчна увереност, че контролните процедури, които се прилагат в община Елена, съобразно елементите за финансово управление и контрол са адекватни.
▪Да се установи законосъобразността на действията по отношение елементите на финансово управление и контрол.
Обхват на ангажимента:
Разработените и доразвити процедури в община Елена, прилагайки принципите на добро финансово управление, икономичност, ефективност и ефикасност, прозрачност , докладване, съобразно елементите на финансовото управление и контрол.
Резултатите от проверката са отразени в доклад ОА–2010/5У с РД.02.18 - 584/21.12.2010 година.
2.2. Одитни ангажименти в процес на изпълнение
Към 31.12.2010 год. звеното за вътрешен одит няма неприключени одитни ангажименти.

2.3. Неизпълнени одитни ангажименти.
През 2010 година ЗВО в Община Елена са изпълнени поетите одитни ангажименти, съгласно годишния план и звеното няма неизпълнени такива. 

3.Фонд работно време
Отчетения период обхваща работни дни за един вътрешен одитор, разпределени както следва:
 
	№по ред
	Дейности
	Планирани
	Реално отчетени
	отклонения

	1
	Изпълнение на одитни анг.
	158
	179
	+ 21

	2
	Обучение и квалификация 
	 10
	 16
	+6

	3
	Отпуски 
	 40
	 31 
	-9

	4
	Болнични
	 20
	 х
	- 20

	5
	Други/вкл.стратегическо и
годишно планиране 
	 25
	 27
	+ 2

	
	Общо дни 
	253
	253
	х



Съществени отклонения от ефективния фонд работно време на звеното са настъпили в резултат на намаляване числеността. Независимо от това в края на отчетения период са изпълнени всички планирани одитни ангажименти.

4. Повишаване на професионалната квалификация
За отчетния период в съответствие с индивидуалния работен план на лицата в служебни правоотношения, както и изискванията на Стандарт за вътрешен одит /121, 122/ беше планирано обучение в института по публична администрация , на което дл.лица не можаха да присъстват поради обективни причини.Наблегнато беше повече на индивидуалната самоподготовка върху законовите и подзаконовите нормативни актове и дадени указания от Дирекция „Вътрешен контрол”, решаване на примерни тестове от специализираното списание за вътрешен одит. 
Част III. РЕЗУЛТАТИ ОТ ИЗПЪЛНЕНИЕТО НА ОДИТНИТЕ АНГАЖИМЕНТИ
1. Съществени констатации за организацията.
При извършения вътрешен одит- оценка на планираните и разходените бюджетни средства в дейност 311 в община Елена е установено, че при проверка на реда и начина за събиране и отчитане на таксите от съответните детски заведения има случаи на различия между приходните квитанции от детските заведения и вносните платежни документи – в края на кочана от приходните квитанции са приложени съответните вносни бележки, вместо същите да съответстват на определен брой приходни квитанции от събраните такси.
Вложени са за изпълнение текущи ремонти в ЦДГ „Радост” гр.Елена, извън делегирани права по заповеди на кмета на община Елена.
При извършения одит на дейността на общинско търговско дружество „Балкан” ЕООД не са изпълнени решенията на ОбС и не са предприети мерки по изпълнение на възложения договор за управление от управителя, за анализирания период.
При извършения одит – оценка на планираните и разходените бюджетни средства по делегирания бюджет в СОУ „Ив.Момчилов”гр-Елена е установено разходвани бюджетни средства по проекти имащи едно и също съдаржание и насоченост.Не са положени грижи за опазване и съхранение на проекта.



2. Причини
Основните причини довели до описаните по-горе констатации с отрицателен ефект в организацията се свеждат до недостатъчно взаимодействие между съответните структури в организацията, неупражнен контрол във второстепенните разпоредители от по-ниска степен по прилагане на счетоводната политика и вътрешните правила по управление на дейностите и процесите.
3. Препоръки
3.1 За констатираните слабости, недостатъци и нарушения от страна на звеното за вътрешен одит са дадени 14 бр
3.2 През отчетения период ЗВО даде общо 14 бр. препоръки, които са приети от ръководството на общината и одитираните дейности и процеси. 
 Непредприемането на корективни действия ще бъде взето предвид при оценката на риска за планирането на одитната дейност през 2011 година.

Част ІV. ОСНОВНИ ИЗВОДИ ЗА ФУНКЦИОНИРАНЕТО НА СИСТЕМИТЕ ЗА ФИНАНСОВО УПРАВЛЕНИЕ И КОНТРОЛ 
Основните изводи за функциониране на систевите за финансово управление и контрол в организацията , направени в резултат на изпълнените одитни ангажименти са следните:
Предприети са действия за доизграждане и функциониране на системите за финансово управление и контрол в община Елена с цел постигане на целите.
Контролната среда в общината осигурява добро финансово управление на бюджета на общината и средства от ЕС. Организационната структура е оптимизирана и покрива всички функций и дейности в общината. През 2010г. е утвърдена стратегия за управлението и разпореждането с общинска собственост в община Елена за периода 2010 - 2011 г.. Преита е Наредба за преместваемите обекти на територията на община Елена, съгласно чл.56 ал.1и чл.57 ал.1 от Закона за устройството на територията;Приета е общинска програма за закрила на детето; Приета е и годишна програма за управление и разпореждане с общинска собственост; Наредба за условията и реда за упражняване правата на община Елена върху общинската част от капитала на търговските дружества; Наредба за условията и реда при придобиване на концесии. Изготвена е процедура за проследяване изпълнението на препоръките външни и вътрешни одитори, както и предписания на други контролни органи при извършени проверки в община Елена.
Във връзка с въвеждане на процеса по управление на риска в общината има утвърдена Стратегия за управление на риска, като е определено и дл. лице за кординатор по управление на риска. Изготвяне на риск - регистъра, общ регистър на дадените външни и вътрешни препоръки, както и всички предписания дадени от други контролни органи при извършените проверки в организацията, осъществяване на периодичен преглед на организационната структура и поддържането й в съотвествие с нормативните актове и вътрешни правила в общината, разработване на вътрешни правила за подбор и назначаване на служители в общината и управление на човешките ресурси.
Като цяло контролните дейности в общината са адекватни, функционират и осигуряват добро финансово управление на бюджетните средства.
В организацията е изградена информационна система, чрез която се идентифицира, събира и разпространява информация, позволяваща на всяко дл.лице да изпълнява задълженията си.В общината функционира локална компютърна мрежа и всички работни места са свързани с необходимата компютърна техника и достъп до” Апис”.

Част V. ПРЕДЛОЖЕНИЯ ЗА РАЗВИТИЕ НА ДЕЙНОСТТА ПО ВЪТРЕШЕН ОДИТ ЗА СЛЕДВАЩИЯ ОТЧЕТЕН ПЕРИОД 
Не са напълно формулирани функциите и задачите на дл.лица- одитора в малка община, който планира, извършва одитна дейност, докладва и извършва вътрешна оценка по качество на одитната дейност. 

Настоящият годишен доклад е изготвен в три екземпляра, предназначени за кмета на Община Елена, за Министъра на финансите и за Звеното за вътрешен одит.

14.02.2011 год.
 







 Анекс І


СПРАВКА


за дейността на звеното по вътрешен одит в Община Елена
за периода от 01.01.2010 до 31.12.2010 година

	№по ред
	Дейност
	Брой

	1
	Одитни ангажименти за даване на увереност
	5

	1.1
	Планирани
	5

	1.2
	Изпълнени
	5

	1.3
	в процес на изпълнение
	х

	2
	Одитни ангажименти за консултиране 
	х

	2.1
	Планирани
	х

	2.2
	Изпълнени
	х

	2.3
	в процес на изпълнение
	х

	3
	Съществени констатации 
общ брой
в т.ч. нарушения на нормативни актове
в т.ч. индикатори за измами
	
4
4
 х

	4
	Препоръки, дадени от ЗВО
	14

	4.1
	общ брой
	14

	4.2
	приети от ръководството
в т.ч. препоръки по съществени констатации
	14
14

	4.3
	проследени до 31.12.2010 год.
	5

	4.4
	Изпълнени
в т.ч. препоръки по съществени констатации
	8
8

	5
	Среден брой човекодни в обучение
	27

